ไปทานวันเสาร์ตอนประมาณบ่าย 3 ไม่มีลูกค้าเลยค่ะ พนักงานเป็นคนอินเดียมารับออร์เดอร์
ระหว่างรออาหารเค้าจะเสิร์ฟข้าวเกรียบ+เครื่องเครียง 3 อย่าง ลองทานเครื่องเคียงดูแล้วไม่ค่อยถูกปาก เลยทานเฉพาะข้าวเกรียบ รสชาติออกเค็มๆ อร่อยดีค่ะ
แล้วก็นั่งรออาหารนานมากจริงๆ สั่งโรตี+แกงกระหรี่ปลา รอเกือบ 20 นาที แต่เห็นว่าคงทานไม่พอเลยสั่งไก่ย่างไปอีกจานนึง ต้องรออีก 20 นาที จนต้องบอกพนง.ว่าช่วยเร่งอาหารให้หน่อยนะคะ
- Fish Goan Curry (290++) แกงกระหรี่ปลา หอมเครื่องเทศ เข้มข้นมาก ทานกับโรตีอร่อยดีค่ะ แต่ไม่เคยทานอาหารอินเดียมาก่อน ทานไปสักพักเริ่มเลี่ยนเพราะแกงค่อนข้างมัน น้ำมันลอยเต็มชามเลย
- ไก่ย่าง (290++) เนื้อไก่หมักมานุ่มใช้ได้ จานนี้รสชาติออกเบาๆหน่อย มีกลิ่นเครื่องเทศจางๆ
- โรตี (40++) ของอินเดียจะออกแนวแป้งหนาๆหน่อย เนื่อโรตีคล้ายๆขนมปัง ส่วนตัวชอบโรตีแบบไทยที่กรอบๆมากกว่า
ทานไป 3 อย่าง + น้ำเปล่า 1 ขวด ทั้งหมด 805 บาท
สรุปคือใครอยากลองทานอาหารอินเดียก็ลองไปทานดูได้ค่ะ แต่ควรปรับปรุงเรื่องความช้าของอาหารนะคะ นั่งรอจนจะอยากยกเลิกอาหารที่สั่งเลย
